La Cotorra de la Vall: de novembre 2016\nLa coalició Compromís ha elaborat un vídeo que corre per les xarxes per tal de celebrar la declaració de les Falles com a Patrimoni Immaterial de la Humanitat de la UNESCO. Prenent com a base el soroll d'una mascletà que simula els instruments de percussió, Compromís destaca diferents aspectes de la festa que són els que la fan tan especial i, alhora, mereixedora d'aquest reconeixement.\n“Les falles són un patrimoni per al conjunt de la humanitat pel color, per la música, pel sabor, per l'olor, pels artistes, per la llum, per la pirotècnia, pel foc i per l'art” segons el text del vídeo.\nL'audiovisual, amb l'esperit internacional que caracteritza aquest reconeixement, clou amb l'agraïment en valencià de Joan Ribó, alcalde del cap i casal; en castellà per part de Pere Fuset, regidor de Cultura Festiva; en anglès ho fa Vicent Marzà, conseller d'Educació i finalment Mónica Oltra, portaveu de la Generalitat Valenciana, dóna les gràcies en llengua de signes.\nPublicat per La Cotorra de la Vall a 23:54 Cap comentari:\nAtapuerca: difamar a l'alcalde, encara que siga amagant la veritat.\nL’alcalde de Tavernes, Jordi Joan, ha confirmat en el seu perfil de facebook l’arxivament de la denúncia que el PP va presentar en fiscalia contra ell. L’alcalde recorda el viatge a Atapuerca per exportar el seu model turístic a la cova del Bolomor de Tavernes, on junt a les restes humanes més antigues del País Valencià es comprova el control del foc pels neandertals, cas únic a Europa. Gràcies al viatge i al projecte presentat, la Diputació ha atorgat al nostre Ajuntament una subvenció de 125.000€ per a potenciar el jaciment.\nEl PP va presentar a la Fiscalia una denúncia contra l’alcalde per malversació de diners públics i prevaricació. L’alcalde afirma que “la denúncia era un autèntic desgavell però el seu únic objectiu era continuar en la campanya de difamació contra la meua persona i el meu partit. El PP, a qui cada dia li apareixen nous casos de corrupció, sols volia fer creure a la ciutadania, a base de titulars en la premsa, que tots els partits som com ells” .\nJordi Joan assenyala “la seua estratègia és clara: denunciar davant la fiscalia i obtindre titulars perquè no es parle de Brugal, Noos, Taula, Gürtel, Bárcenas, el yonkie del dinero, el Bigotes o de la Púnica".\nL’alcalde afirma que “és veritat, i amb tota la humilitat del món us dic, que en la tramitació de les despeses es produïren uns errors administratius que se subsanaren quan em vaig incorporar a l'alcaldia després de les vacances en agost. Això és una cosa però tractar-me de deliqüent (malversar i prevaricar) és altra ben distinta”.\nL’alcalde ha lamentat l'actitud del PSOE de Tavernes en seguir-li el joc al PP. "Ells voran quina és la seua estratègia, perquè els diputats autonòmics del PSOE em varen mostrar el seu suport des del primer moment, cosa que agraïsc, com també la gent d'EU, Podem i C's”.\nJordi Joan afirma que la tasca de l'oposició en democràcia és imprescindible i una oposició constructiva és molt útil, però intentar difamar i fer una oposició destructiva no veu a qui pot beneficiar, però està clar que al poble no.\nTambé assegura que, ni com a alcalde de Tavernes ni com a diputat en Corts “encara no he escoltat per part del PP, ni autonòmic ni local, cap proposta en positiu, realista i sensata. Nosaltres, Compromís, tenim un projecte que poc a poc anem executant d'una manera transparent i sempre al costat de la gent”.\nEl PP no ha dit la veritat\nCal explicar i tindre ben clar que la correcció dels errors que comenta l’alcalde no és fa perquè hi ha una denuncia del PP. Tot el contrari: si s'assabenten és per l’Informe legal que Intervenció ha de fer per certificar que s’ha corregit l’error. I no van fer cas de l'informe.\nL’informe d’Intervenció ho diu ben clar: el 18 d’agost, l’endemà de tornar de vacances, l'alcalde paga la multa de velocitat, observa l'error i retorna les dietes a la caixa municipal. L'informe d'Intervenció és del 19 d’agost i ho explica, com també certifica la correcció de les 'errades i l''arxivament de l’expedient.\nEl PP de Tavernes demana informació de despeses el dia 22 d’agost. Dos funcionaris els confirmen que el quilometratge s’ha tornat i que la factura d’allotjament és nul·la i l'Ajuntament no la tramitarà. Però ni cas. L’endemà, 23 d’agost, ofereixen una roda de premsa on acusen l’alcalde de malversació i prevaricació i que aniran a fiscalia.\nEl PP sap que Intervenció ha certificat la correcció dels errors i l’arxivament de l’expedient, sap que s’ha rebutjat la factura de l’allotjament, sap que eixa la paga l’alcalde i els regidors. No obstant, en la roda de premsa no diuen res i afirmen que “El Ayuntamiento pagó los gastos de alojamiento y comidas de seis persones” (diari ABC), en referència a regidors i familiars, cosa que sabien era falsa.\nL'actuació del PP de Tavernes està en la línia esmentada per l’alcalde: l'objectiu una campanya de difamació contra la seua persona, fer creure que tots són iguals, i tapar amb titulars els seus casos de corrupció. L’estratègia és clara: denunciar als altres partits com siga davant la fiscalia i obtindre titulars perquè així no es parle de Brugal, Noos, Taula, Gürtel, Bárcenas, el yonkie del dinero, el Bigotes o la Púnica.\nPublicat per La Cotorra de la Vall a 15:36 2 comentaris:\nULTIMA HORA: Les falles ja són Patrimoni Immaterial de la Humanitat\nFalla la Dula, guanyadora a Tavernes en el 2016\nLes falles ja són Patrimoni de la Humanitat de la Unesco. El Comité Interguvernamental que s'ha reunit a Addis Abeba Etiopia ha aprovat fa minuts que les falles entren en el llistas del patrimoni immaterial de la Humanitat.\nAquesta vesprada, a les 19 hores, la Junta Central Fallera de València plantarà una falla davant la Torre dels Serrans per a ha celebrar-ho. El monument quedarà en el lloc fins el diumenge, quan en fer-se fosc, tindrà lloc la festa de la celebració, una festa que tindrà també música, audiovisuals i pirotècnia.\nNo cal ni dir que dins la consideració de Patrimoni Immaterial de la Humanitat queden totes les falles d'arreu del País Valencià, i per tant implica i afecta també les falles de Tavernes. Les falles valleres obtenen així un dels més preuats guardons.\nAixí que enhorabona a tots els fallers i falleres, al poble valencià en general perquè té un altre reconeixement que se suma a la festa gran d'Elx i d'Algemesí, o a altre nivell amb les pintures rupestres de les nostres coves i abrics de muntanya o a monuments com la Llotja.\nPublicat per La Cotorra de la Vall a 13:14 Cap comentari:\nL'Ajuntament incrementa la zona d'acampada del Festivern en 30 fanecades\nEls festiverners i festiverneres enguany tindran una zona única d'acampada després que l'Ajuntament de Tavernes estiga preparant l'espai equivalent a unes 30 fanecades per tal d'acollir els campistes del Festivern entre el 29 de desembre i el dia 1 de gener.\nTal com es pot comprovar a les fotografies, es treballa en el condicionament de noves zones ubicades al voltant del Camí de Gandia, amb la qual cosa la zona d'acampada s'estendra des de la carretera comarcal quasi fins el riu Vaca de forma paral·lela a l'Avinguda de Marjaletes.\nEl fet d'estar tot el campament més junt permetrà millorar tots els serveis i potenciar també les mesures de seguretat. Es confia que, siga amb estances durant tot el Festivern o només d'algun dia, més de 10.000 persones arribades de tots els punts de la geografia estatal, i especialment de les terres de parla catalana, convisquen en el que és, ara per ara, el millor i més multitudinari festival d'hivern de les terres valencianes.\nTal com hem explicat ja, el cartell d'enguany està a punt i hi figuren Los Chikos del Maíz, un referent en hip-hop, que faran el seu últim concert tancant la gira del seu disc Trap mirror. Un altre dels grups que encapçala la llista de destacats és Talco, una banda d'origen italià que es mou entre el ska i el punk i que en 2015 van treure el seu disc Silent Town.\nEl Festivern, a més del que representa d'animació i aconseguir un poble en festa durant els Nadals, i que els jovent no hagen de deixar Tavernes per passar-s'ho bé la Nit de Cap d'Any amb el perill que suposa el viatjar, té igualment un bon impacte econòmic en la ciutat. Això es nota sobre tot en el sector de l'hostaleria i bars, a més de en les tendes i establiments comercials, sobre tot de queviures, que són els que noten més els beneficis del Festivern.\nPublicat per La Cotorra de la Vall a 12:13 Cap comentari:\nLa Mesa de Participació Edusi Valldigna debat a Tavernes temes de gran interés local i comarcal\nAhir dimarts es va celebrar la Mesa de Participació de l'EDUSI Valldigna al saló de plenaris amb temes centrats al voltant del comerç, l’hostaleria i el turisme. Aquesta mesa tancava el cicle de reunions veïnals després d’haver-se celebrat a la resta de poblacions de la Valldigna.\nLa reunió de Tavernes, com ha estat la tònica de les altres reunions, tenia com a objectiu la posada en valor dels recursos de la Valldigna i cercar una estratègia comú que ajude a la subcomarca a millorar en benefici de tots, alhora que dona un sentit a l’existència de la Mancomunitat de la Valldigna, que pot ser l’ens aglutinador i d’empenta dels projectes si finalment hi ha una voluntat política des dels partits i poblacions.\nPel que veiérem ahir quan a la presència de partits locals en la mesa de Tavernes ho posem ben en dubte. Nomes representants de Compromís i d’EU hi assistiren i hi participaren en les qüestions plantejades en aquesta darrere mesa participativa.\nL’arquitecte municipal Joan Tormo va explicar pas a pas les propostes que l’Ajuntament de Tavernes considera les adequades, indicant que el Pla de Mobilitat Sostenible, ja elaborat en la passada legislatura, és un document q s’ha tingut en compte donat que estudia molt en concret els problemes urbans, de sostenibilitat i trànsit a la nostra ciutat.\nEls assistents van apuntar com a possibles obres a incloure la laminació del riu Vaca, les obres de circumval·lació de la carretera , la nova depuradora, el col·lector de la platja, o el mur del Vergeret si finalment no va endavant la laminació del Vaca. Per qüestió de terminis es va assenyalar la impossibilitat d’incloure obres de gran calat, com la laminació o la circumval·lació, però si les altres.\nUna cosa es va quedar clara: entre els projectes de l’EDUSI si que hi tenen cabuda les millores previstes en la carretera, cas de les: rotondes front als tallers Galera i la Policia Local en la carretera comarcal.\nMolt interessant van ser les estratègies comarcals on es contempla una línia única d’autobús que unesca les poblacions de Simat, Benifairó i Tavernes amb l’estació i la platja. També la creació de corredors verds, entre els quals els va parlar de la línia verda aprofitant el trenet Carcaixent-Tavernes i un altre intercomarcal propi que uniria els tres pobles de la Valldigna del pla aprofitant la mota del riu Vaca.\nLa mesa va igualment abordar altres temes interessants com la millora energètica, la millora telemàtica de les administracions locals de la Valldigna o la rehabilitació dels edificis històrics, entre altres.\nPublicat per La Cotorra de la Vall a 10:19 2 comentaris:\nLa Unió de Llauradors denuncia l'existència de taronges de Sud-Àfrica al Corte Inglés\nLa Unió de Llauradors ha denunciat en un comunicat que al centre comercial de El Corte Inglés de Castelló de la Plana s'està venent taronja procedent de Sud-àfrica, una situació que sumada a la climatologia adversa a les nostres terres ens aboca a una campanya que qualifica de “catastròfica” per als llauradors valencians.\nLa Unió de Llauradors ha presenta la fotografia de fruita comprada ahir mateix, dimarts, i procedent de l'empresa d'Almenara, Torres Hermanos. El sindicat agrari considera una absoluta falta d'ètica que el centre comercial i els comerços subministradors permeten que les taronges de Sud-Africa estiguen presents en els aparadors dels supermercats.\nLa denúncia de la situació feta per la Unio se sema a l’efectuada fa uns dies, i que ací ens férem ressò, pel ‘Black Friday’ d’Alcampo i pel regal de 4 quilos de taronges per compres superiors a 40 euros amb la targeta de fidelització a Carrefour. Tot això ha fet que la Unió haja demanat la reunió de forma urgent de la Mesa Autonòmica de la Cadena Alimentària.\nRecordem que la Direcció General de Comerç i Consum de la Conselleria d'Economia Sostenible va iniciar la setmana passada un expedient per estudiar si algunes cadenes de distribució al País Valencià incorren en pràctiques contràries a la Llei de Cadena Alimentària, amb els preus fixats i les promocions que afecten a cítrics.\nSegons La Unió de Llauradors eixes pràctiques podrien, presumptament, vulnerar la Llei de la Cadena Alimentària, en oferir preus que suposen que el llaurador venga la seua producció per davall dels seus costos de producció.\nPublicat per La Cotorra de la Vall a 8:05 Cap comentari:\nRiu Vaca en la partició del terme de Xeraco i canal entre Tavernes i Xeraco\nAhir en parlar del temps i de les pluges que vam gaudir (perquè gaudir és vore plou i amb coneixement quan hi ha sequera) vam dir que l'Ajuntament, a través de la regidoria d'Agricultura, estava vigilant i havia preparat un dispositiu per si calia la intervenció de la brigada agrària o fins i tot maquinària pesant a l'hora de netejar alguna zona del riu, o un camí on no es podia travessar, o com hem vist, per ajudar a desaiguar.\nMàquina treballant per obrir un pas cap a la mar de l'aigua del canal\nEl següent reportatge de fotografies l'hem fet avui, en el temps que la pluja no ha fet acte de presència, quan hem visitat les zones més sensibles del riu Vaca. La situació era bastant normal i només hem vist, com a fet més cridaner, l'actuació de la maquinària per obrir pas cap a la mar, fent un canal per l'arena acumulada, i així facilitant l'eixida a l'aigua del canal del riu Vaca que hi ha entre Tavernes i Xeraco que, com podeu comprovar a la fotografia de dalt, duia bastant aigua.\nLa Sèquia Mare\nTambé s'ha prestat atenció al canal de defensa que corre separant els termes municipals de Cullera i Tavernes, i com no a la Sèquia Mare, amb bon toll d'aigua com a conseqüència d'eixos més de 100 litres que va ploure en la zona costanera i que també s'ha hagut de desaiguar.\nEl canal de defensa entre Cullera i Tavernes\nEn conjunt no hi hagut res digne de remarcar, només que les mesures de prevenció que s'havien preparat des de la regidoria d'agricultura que dirigeix Javier Escrihuela han actuat, com ja hem dit, en alguns punts com desembocadura del riu o afavorint el "desgotament" paraula que també solem usar per referir-nos a desaiguar, buidar un camp o una sèquia.\nPublicat per La Cotorra de la Vall a 18:46 3 comentaris:\nÉs una dita molt coneguda i emprada al nostre poble. Faena feta no porta destorb, i més encara si està ben feta. I eixa és la impressió que ens hem dut avui quan hem comprovat la situació del Vaca i hem comprovat el bon treball que, temps arrere, fa fer la regidoria d'Agricultura que dirigeix Javier Escrihuela va fer en el sifó de l'assut, després de molts anys d'abandó i sense reparar.\nNo va ser una obra gran, ni cridanera, sinó una d'eixes petites obres que comproves són útils i que calia fer en arribar el moment de que es posen a funcionar. Com el sifó de l'assut, que deixa passar l'aigua i permet que continue el seu camí pel riu quan l'embassament de l'assut està ple.\nPublicat per La Cotorra de la Vall a 18:06 2 comentaris:\nEl curs de defensa personal per a dones continuarà durant l’any 2017\nL'Ajuntament de Tavernes va iniciar el passat dia 4 de novembre dins de la campanya contra la violència de gènere un curs de defensa personal per a saber “Com defendre’s d’una agressió”, el qual va finalitzar ahir amb un gran èxit de participació i content dels assistents.\nTant és així que, vista la demanda i l’acceptació entre les dones, la Regidoria d’Igualtat i Serveis Socials s’ha compromés a fer el curs durant tot l’any, com una activitat esportiva més.\nL’Ajuntament informarà dels horaris i de la taxa de l’activitat tan prompte com siga possible.\nL’Ajuntament de Tavernes va impulsar una sèrie d’activitats per al mes de novembre contra la violència de gènere, entre les quals hi havia el curs de defensa personal per a dones.El curs, destinat específicament a les dones, formava part de les activitats de "Novembre contra la Violència de Gènere" posat en marxa per l'Ajuntament a través de la Regidoria d'Igualtat i Serveis Socials de l'Ajuntament de Tavernes.\nPublicat per La Cotorra de la Vall a 15:34 3 comentaris:\nLa fiscalia arxiva la denúncia del PP contra Jordi Joan: Tot el procés\nJordi Joan promet el càrrec d'alcalde, juliol del 2015\nLa fiscalia de València ha arxivat la denuncia que el PP de Tavernes, a través del PP provincial, va presentar contra l'alcalde Jordi Joan per un presumpte delicte de malversació de diners públics.\nLa fiscalia exculpa a l’alcalde i afirma que no hi ha res delictiu ni cap indici de delicte ni de malversació en el comportament de l’alcalde de Compromís. Cal recordar que Jordi Joan ja va dir el passat agost que era una denúncia on els fets que se li imputaven no s’adien amb la realitat del que havia passat. No obstant això, els mitjans de comunicació es van cebar amb l’alcalde de Tavernes, que mai va vore les seues explicacions reflectides en la premsa escrita i només va poder explicar els fets i els detalls a traves del seu perfil de facebook, que van recollir alguns mitjans digitals, entre ells La Cotorra.\nSi el paper de la premsa escrita va ser lamentable, més lamentable va ser encara el paper de la portaveu del PP de Tavernes, Eva Palomares, convocant fins i tot una roda de premsa a València per presentar la denúncia contra l’alcalde, quan coneixia perfectament tots els fets, i que no hi havia res delictiu segons l'informe d'Intervenció.\nPerò para el PP de Tavernes i del PP provincial era igual. Tot valia per a ells a l’hora d’interposar per damunt de tot, i fóra com fóra, una denúncia a la fiscalia perquè l’objectiu era desviar l’atenció de la campanya de desprestigi del propi PP pels centenars de casos de corrupció a tot arreu d’Espanya i València. Es pretenia manipular l’opinió pública i voler fer creure que tots els polítics són iguals, i en el cas de Jordi Joan, posar dubtes sobre la seua gestió.\nAra la fiscalia amb l’arxivament demostra que la denuncia era falsa, i que només hi havia com objectiu atacar l’alcalde i posar en dubte la seua gestió, i alhora fer creure als ciutadans que tots els polítics són corruptes, davant els centenars de polítics del PP imputats en causes judicials.\nMentre tant, la premsa escrita en aquells dies finals d’agost va fer un paper lamentable: fins a quatre primeres pàgines i pàgines completes a l’interior durant dies en els més importants diaris locals valencians, tot escampant la versió malintencionada del PP sobre unes fets que la fiscalia ha demostrat no eren delictius. I el més trist: a la premsa escrita mai no vam poder llegir la versió de l’alcalde, ni es van publicar els documents que ací podeu vore. La premsa va ballar al so i música que va voler el PP.\nAra la pregunta que sura de seguida és: els mateixos mitjans faran el mateix tractament a la noticia de l’arxivament de la denuncia? Explicaran ara la versió real dels fets?\nFactura rebutjada i que mai no es va tramitar. El PP ho sabia.\nEl lamentable paper del PP de Tavernes\nEl PP coneixia que la multa per excés de velocitat l'anava a pagar l'alcalde. Se li va explicar tant per Intervenció com pel mateix regidor d’Hisenda a la portaveu Eva Palomares, que a pesar d'això convoca una roda de premsa a València i després, juntament amb el PP provincial, porta a fiscalia la denuncia contra Jordi Joan nomes amb l'objectiu de desprestigiar-lo i en base a fets que estan en l'Informe d'Intervenció que ella coneix, com sap que l'Ajuntament no tramitarà perquè ha estat rebutjada la factura d'allotjament.\nL’informe de la Intervenció del 19 d’agost és un document de quatre pàgines plens de consideracions legals en base a fonaments jurídics, on s'expliquen els fets, i amb una proposta final de resolució que en el seu primer punt diu textualment “que es done per complida l’obligació de reintegrament de pagament indegut del Sr. Jordi Juan Huguet per la multa esmentada en l’antecedent primer i la locomoció erròniament justificada, detallat en l’antecedent quart, a l’haver realitzat l’ingrés en data 18 d’agost de 2016” i per tant concloïa l’informe “que s’arxive l’expedient”. (reproduïm en fotografia la proposta de resolució)\nEl PP sap que l’Informe de la Intervenció municipal diu que s’han complit les obligacions per part de l’alcalde i per tant que s’arxive l’expedient. O siga Intervenció informa que no veu cap il·legalitat però van seguir endavant i porten al fiscal la denúncia perquè investigue un presumpte delicte de malversació de diners públics que saben, perquè ho diu Intervenció, que no s'ha produït. I això ho diu també la fiscalia que arxiva la denuncia.\nTot dins d'una campanya del PP que només cerca algun motiu, per anar a fiscalia, poder tindre titulars de premsa i socavar la imatge de Jordi Joan, posar en dubte la gestió municipal de l'alcalde, llevar-li mèrits al projecte de Bolomor i fer creure que tots els polítics son com ells. Això i traure titulars de premsa que desvien l'atenció als seus grans problemes judicials: Emarsa, Cas Taula, finançament irregular del PP....\nPer cert, els màxims òrgans del partit provincial van exigir a Mònica Oltra un rebuig i un posicionament en contra de l’alcalde de Tavernes, ¿li demanaran ara que manifeste la seua opinió? Quines manifestacions farà ara el PP en la premsa?\nPublicat per La Cotorra de la Vall a 14:48 5 comentaris:


En el mateix escrit, el gremi reconeix que se sent “decebut” per la nova pròrroga de les mesures, sense canvis per a la restauració. “S’han fet miques les esperances que havien generat les paraules del secretari de Salut Pública, Josep Maria Argimon, qui durant aquesta setmana havia especulat amb la idea de ‘donar aire’ als sectors econòmics més colpejats per la crisi”, apunta. “Ara mateixa la decepció és enorme: Argimon no deia la veritat”, afegeix l’agrupació.Per altra banda, l’associació també revela que el Govern va traslladar-li de manera informar la possibilitat de sumar unes poques hores d’obertura durant el matí, únicament de dilluns a divendres. Segons el president del Gremi de Restauració de Barcelona, Roger Pallarols, la voluntat del Govern era “que el sector acceptés de bon grat la proposta i que avalés la gestió d’una pandèmia que l’està portant a la ruïna més absoluta”. En aquest sentit, considera que la solució és “insuficient” i afegeix que seguir frenant la desescalada “és un error del qual l’economia de la ciutat trigarà lustres a refer-se”.


You are here: Home / Projectes / Els Delai\nEls Delai Big Band són una banda musical transfronterera formada en origen per músics de l’Empordà i posteriorment inclosos músics del Vallespir. És a dir, alguns tenen DNI espanyol i d’altres DNI francès.\nEn tot cas ens comuniquem en català, francès o castellà. El nostre so original és la rumba catalana.\nLa unió té l’origen el 2013, quan els Delai duo presentaven el primer disc a “la Chunga” de Céret, capital del Vallespir. De cop i volta van arribar un parell de músics amb trompeta i trombó integrants dels “Tirons” de Sant Llorenç de Cerdans, amb ganes d’incloure’s a l’espectacle. Es va acceptar el repte i van tocar junts un concert que va crear màgia i espectació. Aquella sensació que els hi va agradar a tots és la que els uneix actualment. Des de llavors han fet multitud de concerts junts tocant les cançons del primer disc, que no està arranjat per a vents.\nLes ganes de mostrar un so nou, més actual, més sincer els porta a crear 10 cançons noves cantades en català, castellà i francès que unifiquen les seves diferències i les fan virtuts. L’atzar i el llenguatge musical és el seu origen. L’amor a la música, a la comunicació i a les persones els ha fet anar endavant junts i veure’s immersos en aquest nou projecte. Els Delai Big Band.\nAquest nou projecte de disc i les ganes de mostrar-lo de la manera més professional és el motiu de la demanda a Fundació Alchímia. Una ajuda per continuar endavant. Necessiten anar a un estudi professional i continuar donant el millor com a músics i creadors.\nEn aquest punt, Fundació Alchímia, agraïda des del primer moment de veure músics amb ofici i energia creativa, ens va donar a conèixer els seus objectius. Objectius de conservació del territori, objectius de solidaritat social. Ens va demanar que la nostra proposta fos entesa com un bé comú i no només una ajuda a un projecte artístic. Això ens va fer reflexionar i entendre el valor real de la Fundació Alchímia. La nostra resposta va ser clara. “Proposem fer 4 concerts per associacions de l’Empordà que tinguin uns objectius comuns amb la Fundació Alchímia. Els nostres concerts han de multiplicar i transformar l’ajuda rebuda en més recursos per aquelles associacions escollides”. D’aquesta manera, amb energia expansiva i positiva, participem a través de la nostra música dins una cadena de diferents beneficiaris.\nUns músics que podran continuar fent música, uns malalts que continuaran rebent l’atenció que familiars amb esforç i escassos recursos els ofereixen la seva dedicació, uns animals que seran acollits i un territori que continuarà florint. Tot amb amor, com el sol i la humitat que desperten la llavor de Fundació Alchímia.\nDes dels Delai Big Band gràcies per donar-nos vida i poder-ne aportar.\n-El Dofí. Centre de Lleure per a Joves amb Disminució Psíquica de l’Alt Empordà\n-Associació d’ajut a família i malalts d’Alzheimer Figueres\n-Associació Animalista CANAE\n-IAEDEN Salvem l’Empordà


Martín Blas asegura que algú va posar ‘sal i pebre’ a l’informe de la UDEF\nL’ex-cap d'afers interns de la policia espanyola assegura que l’operació Catalunya va ser una fabricació periodística\nMarcelino Martín Blas, ex-cap d’afers interns de la policia espanyola, ha comparegut al Parlament de Catalunya, dins la comissió sobre l’operació Catalunya. Martín ha dit que algú havia posat ‘sal i pebre’ a l’informe apòcrif de la UDEF sobre els suposats comptes a Suïssa dels ex-presidents de la Generalitat Artur Mas i Jordi Pujol i els havia filtrat a la premsa.\nSegons ell, els informes sense segell de la UDEF que es van filtrar als mitjans ‘no serveixen de res’ i no va ser cap membre de la policia qui els va falsejar. ‘La policia no fa aquestes coses’, ha dit. I ha afegit: ‘Si sabés qui ho va fer, l’hauria detingut.’\nPel que fa a l’existència de l’operació Catalunya, ha dit que aquesta trama judicial contra polítics sobiranistes catalans era ‘mentida’, que era un ‘concepte periodístic’ utilitzat pels mitjans per referir-se a afers relacionats amb Catalunya. ‘Si fem cas de les informacions publicades a la premsa, jo seria l’operació Catalunya’, ha reblat.\nSobre l’existència d’un suposat nucli de ‘policia patriòtica’ dins el cos policíac espanyol, ha assegurat que no sabia d’on havia sortit aquest terme, que era una creació dels mitjans.


TAC12 TV - Les obres d'habitatges socials per a famílies i entitats al centre històric de Valls començaran d'aquí a un any\nLes obres d'habitatges socials per a famílies i entitats al centre històric de Valls començaran d'aquí a un any\nDilluns, 26 Agost 2019 11:52\nD'aquí un any començaran les obres dels cinc vells immobles deshabitats del centre històric de Valls que es convertiran en habitatges socials. Es tracta d'un projecte social que garanteix un habitatge per tota la vida. Diverses famílies i entitats socials constituïdes en la cooperativa 'La Titaranya' impulsen aquesta promoció d'habitatges en cessió de l'ús que compta amb 2.400 metres quadrats edificables. A més, també està obert a entitats que vulguin disposar d'un local social amb espais compartits com una sala d'actes o un pati interior.\nA partir de setembre, es faran visites guiades a l'espai per tots aquells que estiguin interessats a participar en el projecte. A més, 'La Titaranya' començarà la campanya de micromecenatge i de cerca de nous socis, ja que actualment compten amb la meitat. Animen a la població a participar-hi, ja que és un projecte d'aportació pel barri que comptarà amb un nou carrer habilitat i un nou pati.\nLa recuperació del barri antic de Valls és un dels altres objectius d'aquest projecte social. Des de la cooperativa creuen que aquests habitatges, que tindran cabuda per a 20 famílies, comportaran un gran impacte a la zona.\nMés en aquesta secció: « El pilar de vuit de la Joves arriba a Igualada Valls disposarà de càmeres de seguretat al centre del municipi a finals d'aquest any »


Comença l'últim dia de Campus!!! Avui el Marc ens ha ensenyat les diferents formes de llençar a cistella, entrades, parades, cistelles passades... Els més petits amb la Paula jugaven a l'aranya i després un partit de bàsquet abans d'anar a esmorzar. A l'altre costat del camp teníem el Miquel i el Gerard jugant a futbol i més tard organitzant una competició de 3x3.\nDesprés d'esmorzar els més petits comencen l'entrenament amb el Marc, avui jocs i circuits de bot, llançament a cistella i canvis de mà. A la vegada els minis organitzen el Harlem Shake del Campus, sí sí, els nens també saben ballar!!!! Després tothom a la piscina, últim dia per poder-nos refrescar i fer un concurs de salts en bomba per veure qui esquitxava més aigua.\nPer dinar arrós amb tomàquet amb ou ferrat i pollastre al forn, i de postres gelat, boníssim!!! Al ser l'últim dia avui han vingut els pares a la jornada de portes obertes. Han pogut veure com jugàvem a beisbol, a futbol i, finalment, a bàsquet per ensenyar tot el que havíem après aquests fantàstics quatre dies.\nPer últim volia agrair a tots els que han participat en aquest campus pel gran èxit que ha suposat. Esperem veure'ns l'any que ve una altra vegada.


Guanyadors de les Aules netes, ordenades i educades | Institut Gabriela Mistral\nDe primer d’ESO l’aula guanyadora és 1rB. Aquest grup a més de tenir una bona puntuació setmanal en l’ordre i la neteja de la seva aula, té la màxima puntuació per part del personal de neteja, té poques incidències i, a més, ha fet un treball per obtenir punts extres. Podeu veure el vídeo en l’ enllaç. Moltes felicitats als alumnes i a la tutora per la feina realitzada.\nDe segon d’ESO l’aula guanyadora és 2n A. El personal de neteja fa una valoració molt positiva de l’estat de l’aula diàriament. La puntuació ha estat molt ajustada i les aules de 2n B i E no han guanyat per pocs punts. La classe 2n D ha realitzat una activitat complementària per guanyar punts extres. Podeu veure alguna fotografia aquí. Moltes felicitats a 2nA i al seu tutor.\nEl dia 19 de desembre els alumnes de les aules premiades podran gaudir de dues sortides:\n1r B Fira de Santa Llúcia de Barcelona.\n2nA Patinatge sobre gel a la Farga de l’Hospitalet.


Oltra: “Les dades de la pròpia Conselleria de Sanitat demostren que el pla de xoc públic és més barat i eficient que el privatitzat” – Compromís\nPublicat el 13 de febrer de 2014 en Sanitat i Benestar\nLa portaveu adjunta del grup parlamentari Compromís, Mónica Oltra, ha assenyalat hui que “les dades fetes públiques per la Conselleria de Sanitat sobre la reducció de la llista d’espera per a intervencions quirúrgiques demostra que l’autoconcert públic és més eficient i barat que el pla de xoc amb les clíniques privades”.\nL’autoconcert entre els hospitals públics ha permès realitzar 14.065 operacions amb un cost de 4,5 milions d’euros mentre que el pla de xoc amb la sanitat privada té un cost de 9 milions d’euros per a realitzar un total de 7.000 intervencions, de les quals només s’han realitzat, de moment, 4.000.\nPer a Oltra, “estes dades demostren que els hospitals públics estan preparats i han fet un esforç molt important en els últims mesos per realitzar aquestes operacions amb un cost econòmic molt més baix que el de la derivació d’intervencions a la sanitat privada”.\nSegons Compromís, queda evidenciat que la única raó per a què el govern del PP derive intervencions a la privada és afavorir a les empreses del sector que fan negoci amb la nostra salut. Derivar operacions a la sanitat privada no té res a veure amb la reducció de les llistes d’espera, perquè, una vegada més, es demostra que aquesta reducció es pot fer en els hospitals públics.\nPer a Oltra, “les dades de la mateixa Conselleria deixen ben clar que el pla de xoc en la sanitat privada és perjudicial per a les arques públiques, un saqueig per beneficiar empreses privades en detriment de l’esforç que han fet milers de professionals de la sanitat pública per reduir les llistes d’espera i optimitzar la qualitat assistencial”.\noltra pla de xoc privatització


Joan Herrera veu "curiosa i estranya" una presidència coral\nJoan Herrera veu "curiosa i estranya" una presidència coral i remarca que el "problema" no és qui presideix sinó les polítiques\nEl coordinador nacional d'ICV descarta entesa entre Junts pel Sí i Catalunya Sí que es Pot\n01 de d’octubre del 2015. 19:26\nEl coordinador nacional d'ICV, Joan Herrera, ha considerat "curiós i estrany" que la CUP proposi una presidència coral formada per tres o quatre persones. "El problema no és la presidència, sinó la política en educació, sanitat, fiscal", ha defensat en una entrevista a RAC1. A més ha descartat qualsevol entesa entre Junts pel Sí i Catalunya Sí que es Pot a l'hora de formar govern.\nL'ecosocialista ha assenyalat que el "problema" no és si Artur Mas estarà o no estarà al capdavant del nou Govern, sinó les "polítiques que es fan". Herrera ha descartat així qualsevol possibilitat d'entesa entre la llista independentista i la candidatura de confluència de les esquerres, encara en el supòsit que Mas no estigués al capdavant del Govern de la Generalitat o es canviessin les polítiques.\nHerrera ha defensat que el president en funcions ha d'assumir responsabilitats davant un escenari de bloqueig i en què Ciutadans és la primera força de l'oposició, i ha recordat que durant la campanya Mas va posar Catalunya Sí que es Pot "en el sac d'Aznar". L'ecosocialista ha anunciat l'"hostilitat" contra la seva candidatura. "Sorprèn que quan has sigut l'espai més hostilitzat, més que el PP i Ciutadans, el dia de després passis a ser un possible company de viatge, ha afegit.\nHerrera ha posat de manifest, a més, que els resultats del 27-S de la llista Catalunya Sí que es Pot, en què estava integrat el seu partit, han sigut "dolents" i s'ha s'atribuir al caràcter plebiscitari de les eleccions. "No vam esquivar la lògica plebiscitària i vam arribar tard a construir un relat sobre com encarar-ho. Ho vam fer l'última setmana, quan ja no hi havia temps", ha argumentat.\nEncara que ha assenyalat que el desconeixement del candidat és un "risc", no ha volgut atribuir els resultats a Lluís Rabell. "L'aposta de confluència de Barcelona en Comú va funcionar, i la de Catalunya Sí que es Pot no ha funcionat", ha dit Herrera, encara que ha defensat l'aposta de formar candidatures de confluència de cara a les generals amb Podem.\nD'altra banda, Herrera no ha desvelat el seu futur, després que ICV hagi avançat al mes de gener l'assemblea nacional del partit prevista per al 2017 per renovar la seva directiva i després del "tancament" d'un cicle electoral: europees, municipals, autonòmiques i les generals previstes per al desembre.\nEleccions Catalunya ICV Joan Herrera Independència de Catalunya


Més de 150 aspirants per entrar a l'equip de Cheerleaders del Barça - FC Barcelona\nHomeSeccionsBàsquetPrimer EquipNotíciesMés de 150 aspirants per entrar a l'equip de Cheerleaders del Barça\nMés de 150 aspirants per entrar a l'equip de Cheerleaders del Barça\nAquest any, el càsting també s'ha fet a ballarins masculins, qui tindran un paper puntual dins de les actuacions al Palau Blaugrana.\nLes aspirants a Dream Cheers en el càsting d'ahir. Foto: Àlec Caparrós-FCB\nEl gimnàs Virgin del complex Heron City va acollir ahir un multitudinari càsting per buscar noves ‘cheerleaders’ del Barça. Un total de 150 noies van realitzar diferents proves de coreografia, improvisació o gimnàstica durant tot el dia, passant diferents eliminatòries fins arribar a la final. L’equip Dream Cheers, liderat per Eva Martínez, ha organitzat aquest càsting amb l’objectiu de renovar i ampliar l’equip d’animació: “El nivell d’aquest càsting és alt, i estem contents ja que podrem fer una bona tria per les noves incorporacions”. La coordinadora de l’equip també destacava que, respecte a l’edició anterior, la del 2009, l’edat de les noies és més gran i que moltes d’elles són ballarines professionals.\nNois ballant al Palau, la novetat\nLa gran novetat del càsting va ser, sens dubte, el càsting masculí de ballarins, ja que la idea de Dream Cheers és la d’incorporar balls de nois en actuacions puntuals al Palau. Acrobàcies, elasticitat i molta energia era el que desprenien una desena de nois que s’hi van presentar i que alguns d’ells els podrem veure properament al Palau Blaugrana. Eva Martínez es mostrava molt contenta amb aquesta nova iniciativa: “Ens agrada variar i creiem que ha arribat el moment d’incorporar la figura masculina al Palau. Serà un canvi positiu per a tothom”.


Esplèndid retorn al TNC a ‘La Rambla de les Floristes’ | Cultura | EL PAÍS Catalunya\nEsplèndid retorn al TNC a ‘La Rambla de les Floristes’\nJordi Prat i Coll ofereix una versió de l'obra de Sagarra que no cal perdre's\nUna escena de 'La Rambla de les Floristes', al TNC.\nSentimental, divertit i fervorós militant en la reivindicació de clàssics tan genials de l'escena catalana com Josep Maria de Sagarra, Jordi Prat i Coll converteix el muntatge de La Rambla de les Floristes que dirigeix la Sala Gran del Teatre Nacional de Catalunya (TNC) en una orgullosa declaració d'amor per un teatre popular català de qualitat injustament oblidat. Quin text tan esplèndid! Preparant-se per gaudir-ne amb un bon equip d'actors encapçalat per una Rosa Boladeras en estat de gràcia que omple de vida el fresc i lluminós català d'aquest gran sainet en vers de Sagarra.\nMolt més moderat que en el seu delirant i esbojarrat muntatge d'Els Jocs Florals de Camprosa, de Santiago de Rusiñol, amb el qual va triomfar la temporada passada, Prat torna al TNC per tornar a defensar, amb respecte, passió i convicció, el valor del millor teatre popular català del segle passat. L'obra de Sagarra és perfecta en la seva estructura perquè ofereix el que promet, que no és res més que teatre popular d'alta qualitat de què cal gaudir amb els seus encerts i convencionalismes.\nEl peatge a la modernitat en algunes escenes del muntatge –amb moviment coreogràfic de Montse Colomé– marca una prudent distància respecte a l'univers costumista –atenció a les dates– d'aquesta Rambla del 1867 (un any abans de la Revolució del 68) que Sagarra perfila el 1935 (amb la Guerra Civil molt a prop). Una altra dada sorprenent: des de la seva estrena, no s'ha tornat a representar professionalment en un teatre fins avui.\nL'escenografia de Laura Clos Closca evoca el pas del temps, de l'explosió de color primaveral a l'hivern blanquinós. Prat i Coll afegeix, a manera de pinzellades visuals i sonores, referències a temps més propers, des dels venedors ambulants i les estàtues humanes a l'horror de l'atemptat terrorista.\nRes de tot això afecta el vital retrat urbà d'època, com a retaule ferotge de les misèries de la burgesia nostrada, que el genial escriptor català pinta amb un talent teatral fora de sèrie. La Rambla és pura vida popular i l'Antònia, la protagonista de la peça, encarna l'essència d'una Rambla que és més de les floristes que no pas de les flors. L'Antònia és una dona viscuda en amors i desenganys, sense pèls a la llengua, que destil·la una ironia amb un punt d'amargor i no deixa que els somnis maquillin la dura realitat. És una criatura teatral tan referencial com el Sr. Esteve de Rusiñol. I Boladeras està increïble.\nGran actriu, amb una dicció clara que respira amb naturalitat i desimboltura la musicalitat, frescor i enginy que Sagarra destil·la amb un català que flueix sense artificis, amb proximitat i sabor popular: els personatges són tal com parlen en una galeria heterogènia; polítics sense escrúpols, esposes i amants ofeses, joves molt pobres i molt enamorats, usurers, capellans, burgesos i jornalers...\nDestaquen en el repartiment coral Xavier Ripoll (Don Ramon), Albert Pérez (Sr. Puiggrós), Jacob Torres (Sr. Banús), Albert Ausellé (Lluís), Marina Gatell (Leonor) i la parella de jovenets enamorats formada per Clara Altarriba (Carmeta) i David Anguera (Tonet); al seu càrrec corren les cançons i peces per a piano de Dani Espasa que, ja sigui amb elegant aroma de saló, ja sigui amb aires moderns, il·lustren algunes escenes sense voluntat de musical a l'ús.\nEl 1986, TV3 estrenava la seva primera producció de dramàtics amb una versió de La Rambla dels Floristes, dirigida per Orestes Lara i protagonitzada de manera genial per Rosa Maria Sardà, amb la qual Prat i Coll es va enamorar de l'obra. Ara la porta a escena amb una altra genial protagonista, i ho fa amb una barreja d'amor, admiració i talent que emociona i reconforta. No us la perdeu.


Ciutadans veu lògic que si la seva candidata a la Presidència de la Generalitat, Inés Arrimadas, guanya les eleccions autonòmiques catalanes del pròxim 21 de desembre, formi un Govern compost principalment per persones de Cs i del PSC, a més de figures independents, i que podria incorporar també algú del PP.\nEl mateix Albert Rivera ha comentat en declaracions als passadissos del Congrés que li sonava "bé" un tàndem de Arrimadas i el socialista Miquel Iceta, sempre que fos per aquest ordre i amb la seva candidata de presidenta.\nSi, com auguren les enquestes sobre intenció de vot, Ciutadans i el PSC són els dos partits constitucionalistes que recapten més suport en aquests comicis, des del partit taronja creuen que el més raonable seria que el futur Executiu autonòmic el formaran persones de totes dues formacions, a les quals es podrien sumar diversos independents.\nArrimadas ja ha manifestat en diverses ocasions la seva intenció d'arribar a un acord amb altres forces constitucionalistes després del 21-D.\nLes tres opcions que s'han estudiat fins ara en Ciutadans són un Govern transversal de diversos partits, un Executiu que incorpori a independents i un monocolor amb suport d'altres formacions al Parlament.\nQue aquest escenari sigui factible o no dependrà dels resultats electorals i de la postura que adopti el PSC, a qui Cs sol retreure que no sigui prou clar quan parla d'eventuals acords postelectorals.\nTot i que els socialistes catalans han dit que no van a pactar amb els independentistes, Ciutadans tem que el candidat del PSC, Miquel Iceta, vulgui formar un tripartit d'esquerres amb ERC i Catalunya En Comú-Podem.\nA la direcció de la formació taronja consideren que Cs i el PSC són els dos partits que van a concentrar el vot útil d'aquells catalans que rebutgen la independència de Catalunya, en perjudici dels 'comuns' i del PP.\nEn el partit centrista pensen que la clau estarà en el suport que aconsegueixin ells a les urnes i el que rebi el PSC, i aquí creuen que Ciutadans té les de guanyar per la seva oposició ferma a l'independentisme, que contrasta amb la "indefinició" dels d'Iceta.\nSegons els sondejos electorals, en aquesta equació també poden ser determinants els 'comuns', encapçalats per Xavier Domènech, que es neguen a recolzar un Executiu de Cs, PSC i PP i que tampoc donarien suport a una fórmula amb ERC que inclogués l'PDeCAT.\nEls estudis electorals que duen a terme en el partit presidit per Albert Rivera els donen al voltant d'un 22% o un 23% dels vots, amb entre 30 i 32 escons al Parlament, segons les fonts, que pronostiquen que qui guanyi les eleccions a Catalunya no superarà el 25%, donada la fragmentació del vot.\nDe fet, assenyalen que ERC, que fins ara se situava com a primera força, està baixant en les enquestes i podria seguir perdent suports d'aquí al 21 de desembre.


Connectors conflictius en la redacció jurídica (II) | Terminologia jurídica\nmentre (oposició) El connector “mentre” expressa simultaneïtat. Cal utilitzar “mentre que” per indicar contraposició entre dues idees.\ntota vegada que (causa) “Tota vegada que” és un connector condicional si va seguit d’un verb en subjuntiu, i equival a “en cas que”; i també funciona com a connector temporal quan va seguit d’un verb en indicatiu i equival a “cada vegada que”.\na la vista de (tenint en compte) “A la vista de” és incorrecte. Cal emprar “en vista de” per expressar que la idea que introdueix es pren en consideració. Equival a “tenint en compte”. Cal utilitzar “amb vista a” per expressar finalitat. Equival “amb la finalitat de”.\nSón nuls els actes de comunicació que no es facin d’acord amb el que disposa aquest capítol i puguin causar indefensió. Tanmateix, quan la persona notificada, citada o requerida s’hagi donat per assabentada de l’afer i no denunciï la nul·litat de la diligència […], aquesta té des d’aleshores tots els seus efectes, com si s’hagués fet d’acord amb les disposicions de la llei. [LEC] (expressa oposició)\nAquest apunt lingüístic complementa les aportacions de l’article “Connectors conflictius en la redacció jurídica (I)”.


L’Oficina Jove del tarragonès i l’Espai Jove Kesse tancaran uns dies després de l’activitat d’estiu i reprendran l’activitat al setembre\nMés de 19.000 persones joves han fet ús dels serveis des del mes de gener\nL’Oficina Jove del Tarragonès, l’equipament que ofereix informació i assessorament a les persones joves, impulsat per la Generalitat de Catalunya, el Consell Comarcal del Tarragonès i l’Ajuntament de Tarragona, és tancat per vacances des del 6 d’agost. L’oficina que durant aquests mesos ha atès a 2030 persones joves i 3709 consultes, reobrirà les seves portes el dimarts 3 de setembre, en horari de 9 a 14 h, de dimarts a divendres.\nL’Espai Jove Kesse, per la seva banda, romandrà tancat del 12 d’agost a l’16 de setembre inclòs, reobrirà al públic el dia 17 de setembre a partir de les 16.30h i fins a les 21h de dimarts a dissabte (dijous i divendres fins les 22h). L’equipament ha rebut més de 17.000 visitants des del mes de gener a través dels diferents serveis que ofereix: programació d’activitats trimestrals, cessió d’espais i materials per a col·lectius, entitats i persones joves o els espais de la Primera planta d’oci educatiu. L’espai es consolida com un equipament educatiu i cultural. Dels diferents serveis que ofereix, s’incrementen cada any les cessions d’espai per a persones joves i/o col·lectius a través del carnet Tarragonajove on realitzen activitats de caràcter intern o obertes al públic.\nA partir del 12 de setembre es podrà consultar tota la programació Tarragonajove prevista per la temporada de tardor: aules temàtiques: cuina, teatre, coach, multiesport, cinema i la novetat d’aquesta temporada de tardor que serà l’aula de “Cultura Urbana”, diferents disciplines com el rap, el hip hop, la dansa i el grafit en un mateix espai i coordinat per una persona de referència al territori com és Fetitxe13. Com és habitual, també hi haurà els tallers i accions en format monogràfic que s’han previst amb col·laboració d’entitats i persones joves, i també destacar les accions de la programació del cicle Cultura Kesse, espectacles i exposicions de petit i mitjà format en diferents àmbits.\nL’inici de les inscripcions seran a partir del 17 de setembre presencialment o a través del web www.tarragonajove.org\nPel que fa a l’Oficina Jove, durant el període de vacances, es poden adreçar consultes a: tarragones@oficinajove.cat i per l’Espai Jove Kesse a tarragonajove@tarragona.cat que seran ateses el mes de setembre. Més informació a www.tarragonajove.org\nEl Festival Sota La Palmera aplega fins a 5500 persones\nDemà arrenca una nova edició de la iMAGInada


Catalunya, tercera al mundial de físic-culturisme de França - Seleccions.cat\nCatalunya, tercera al mundial de físic-culturisme de França\nLa classificació permet a la selecció catalana tornar als podis internacionals després de la quarta posició en l’europeu de Manchester\nCatalunya va aconseguir la tercera posició de la classificació per països, empatada amb Bèlgica, en el mundial de la WNBB que va tenir lloc a la localitat francesa de Balma, a prop de Tolosa de Llenguadoc. La classificació significa el retorn al podi -després de la quarta posició en l’europeu de Manchester d’aquest any- de la selecció catalana, que n’acredita 10 en les últimes 12 participacions en campionats d’Europa o del Món. Pel que fa estrictament als mundials, és la sisena vegada consecutiva que l’equip de la Federació Catalana de Físic-Culturisme està entre els tres primers. En l’últim precedent, havia estat subcampiona a Madrid.\nPenalitzada pel reduït nombre de competidors que presentava en comparació amb altres delegacions com l’espanyola, amb més de seixanta competidors, o la francesa, amb prop de quaranta, la delegació catalana i els seus onze atletes van aconseguir sumar els punts necessaris per a pujar al tercer graó del podi juntament amb la selecció belga. En concret, el combinat català el formaven els següents esportistes: David Lamolla i Josep Maria García (Màster II), Daniel Horna i Pedro Molina (Màster I), Silvia Pineda (Sub-25 femení), Luís Salas (Sènior -65 kg), Aitor Humanes (Sènior -70 kg), Sílvia Martí (Trained Figure), Núria Domènech (Fèmines Musculades +52 kg), Josep Casas i Fran Moya (Sènior -80 kg).\nSílvia Pineda, campiona\nUna jornada maratoniana de successives comparacions va presenciar finalment com Sílvia Pineda s’alçava amb el triomf en la seva categoria, mentre que Lluís Salas, Aitor Humanes i Núria Domènech aconseguien el títol de subcampions del Món en les seves respectives divisions, i el mateix feien Daniel Horna i Sílvia Pineda en la categoria de parelles. Però no acabaria aquí la pluja de medalles, ja que Josep Maria García, Josep Casas, Francesc Moya i Sílvia Martí també aconseguirien endur-se a casa la medalla de bronze que els acreditava com a tercers classificats del Món en cada una de les seves categories. Per acabar d’arrodonir la puntuació que permetria a Catalunya pujar al podi, cal destacar la cinquena posició de David Lamolla, la quarta de Daniel Horna i la novena de Pedro Molina.\nEls seleccionats en l’Open de Catalunya a Pallejà. Foto: M. Balaguer.\nL’Open de Catalunya, decisiu\nTal com és habitual, la selecció es va gestar durant l’Open de Catalunya, que va tenir lloc el 27 d’octubre a la Sala Pal.ladius de Pallejà. La convocatòria sempre té presents els resultats obtinguts però també les possibilitats d’aconseguir un bon resultat en una competició tan exigent com és un mundial. Els resultats en aquesta prova classificatòria van ser els següents:\n1r. Daniel Horna/Club Esportiu Musculmania\n2n. Pedro Molina/Club Esportiu Musculmania\n1r. David Lamolla/Club Esportiu Cano Barberà\n2n. Josep Maria García/Club Esportiu Atenea\n3r. Josep Capdevila/Club Esportiu Format\n4t. Josep Arjona/Club Esportiu Format.\n1a. Silvia Pineda/Club Esportiu Musculmania\n1a. Silvia Martí/Club Esportiu Atenea\n1a. Marta Riera/Club Les Peses Igualada\n1a. Nuria Domènech/Club Esportiu Musculmanía\n1r. Albert Argente/Club Esportiu Musculmania\n1r. Lluís Salas/Club Esportiu Galí\n1r. Aitor Humanes/Club Esportiu Musculmania\n2n. Israel Bonilla/Club Esportiu Gali\n1r. Fran Moya/Club Esportiu Tellaetxe\n2n. Josep Casas/Club Esportiu Tellaetxe


L'Ajuntament congela per al 2014 bona part dels impostos i taxes mentre d'altres pugen l'1,7%, l'IPC interanual registrat a l'agost | Ajuntament de Palau-solità i Plegamans\nL'Ajuntament congela per al 2014 bona part dels impostos i taxes mentre d'altres pugen l'1,7%, l'IPC interanual registrat a l'agost\nFora d'aquests dos grans grups se situen altres taxes i impostos, com l'IBI o les relatives a les escoles bressol\nEl Ple Ordinari celebrat dijous 31 d'octubre, ha aprovat de forma provisional les ordenances fiscals per a l'any 2014 que va proposar l'equip de govern de l'Ajuntament de Palau-solità i Plegamans. L'aprovació provisional va tirar endavant amb el vot afirmatiu de les tres formacions del govern (PSC, ICV-EUiA i la Veu de Palau-solità i Plegamans), el vot negatiu de CiU i l'abstenció de PP i ERC. Ara s'obre un període de 30 dies per presentar-hi al·legacions, cosa que van anunciar que farien alguns dels grups de l'oposició.\nEl Tinent d'Alcaldia d'Economia i Règim Intern, Joan Segrelles, va ser l'encarregat d'exposar els canvis principals en algunes de les ordenances fiscals i la congelació de la gran majoria. Dins el debat mantingut al ple, Segrelles va manifestar: "Intentem minimitzar l'impacte fiscal, incrementar el mínim possible".\nBona part de les taxes i els impostos que augmenten ho faran l'1,7% respecte al 2013, que és l'IPC interanual registrat a Catalunya el mes d'agost. Aquest és el percentatge que pujaran, per exemple, les següents taxes: de recollida d'escombraries, d'entrada de vehicles -tant si és amb gual com sense-, d'ús del cementiri municipal i serveis funeraris, entre d’altres.\nLa llista de taxes i impostos que es congelen és força més llarga. Aquests són alguns dels exemples: Impost de béns rústics, IAE (Impost d'Activitats Econòmiques), ICIO (Impost sobre Construccions, Instal·lacions i Obres), Impost sobre l'increment del valor de terrenys de naturalesa urbana (plusvàlua), taxa de documents administratius, taxa per prestacions especials de la policia, taxa per l'aprofitament especial del domini públic, taxa per l'ús de locals i instal·lacions municipals, taxa de serveis culturals, taxa de l'escola d'adults, la taxa del ball de la gent gran, la taxa de teleassistència, taxa de tinença i captura d'animals domèstics, taxa per la utilització de la deixalleria, taxa d'autoritzacions sanitàries de funcionament.\nAugments diferents a l'IPC\nEntre els conceptes que pugen de forma diferent a l'IPC s'hi troba la taxa de subministrament d'aigua potable, que ho farà un 2%. "S'ha de pujar per l'increment del cost de l'aigua, si bé cal tenir present que l'Agència Catalana de l'Aigua amenaça amb pujar-lo un 7,2% cosa que, si així succeeix, deixarà en testimonial el 2% esmentat", va explicar Segrelles.\nPel que fa a l'Impost sobre Vehicles de Tracció Mecànica, es modifiquen només els inclosos en dos epígrafs. Els vehicles de menys de 8 cavalls fiscals veuran incrementat l'impost un 0,08%. En canvi, pujarà un 0,09% per als vehicles d'entre 8 i 11,99 cavalls fiscals.\nEn el grup d'augments diferents a l'IPC cal incloure l'Impost de Béns Immobles (IBI). L'equip de govern ha aprovat al Ple Municipal la proposta de disminuir el tipus que fixa l'Ajuntament: del 0,537% al 0,500%. "És el mínim aplicable. No el podem baixar més, és el mínim històric, qualsevol altra bonificació seria irregular", va afirmar Segrelles abans d'apuntar la raó per la qual una part dels propietaris veuran incrementat l'IBI malgrat la rebaixa del tipus que fixa l'Ajuntament: "L'increment que experimentaran alguns immobles es deu a factors externs, a la llei del ministre Montoro de pujar el 6% als immobles que es troben per sobre de la mitjana del valor cadastral".\nEfectivament en el rebut de l'IBI hi haurà una distinció remarcable per als immobles llur valor cadastral és inferior o superior a 104.000€, xifra que és la mitjana del valor cadastral dels immobles del municipi. Els que tenen un valor inferior veuran disminuït el rebut de l'IBI; en canvi, experimentaran una altra pujada els que tenen un valor superior. La raó d'aquesta diferència ve donada pel Reial Decret 20/2011 de 30 de desembre aprovat a finals de l'any 2011 pel govern estatal i que té vigència fins al 2015, un cop aprovada la pròrroga. Aquest decret obliga als ajuntaments a aplicar un multiplicador del 6% sobre els immobles amb un valor superior a la mitjana. Aproximadament, el 70% dels immobles del municipi tenen un valor cadastral inferior a la mitjana mentre que el del 30% restant és superior.\nTambé cal esmentar com a cas especial les taxes per a l'ús de les escoles bressol municipals. Queda congelada la taxa per a la utilització del servei estàndard, però es modifiquen les que carreguen els serveis extensibles, que són els que es donen fora de l'horari habitual (de 9 a 13h i de 15 a 17h). "Pugen les taxes que es pagaran per fer ús dels serveis extensibles, fora de l'horari habitual de funcionament de les escoles bressol, degut a les retallades", va explicar el Tinent d'Alcaldia d'Educació i Cultura, Joan Carles Tinoco. "En fer l'estudi econòmic es va detectar que els serveis extensibles eren inusualment poc carregats pel que fa a les taxes i no ajudava a cobrir el cost del servei. Hem hagut d'ajustar-ho perquè l'extensible no pot ser igual o més barat que el servei estàndard", va explicar el regidor.\nA més, i segons Tinoco, el canvi ha permès simplificar els diversos preus de les escoles bressol. "Hem passat de 8 preus diferents a 4; amb aquesta homogeneïtzació el servei ordinari costa 1,34€/hora; i l'extensible, 2,20€/hora", va quantificar en fer la mitjana. El regidor va exemplificar amb alguns dels canvis que això suposa: "En les excursions de mig dia, es passarà de 1,65€ a 2,50€; al cost de l'horari extensible del mes de juliol, per posar un altre exemple, passarà de 33 a 44€". Tinoco va afegir també que alguns dels canvis permeten "donar compliment a sol·licituds fetes per les AMPA en el sentit de millorar l'ús del servei extensible del matí i que s'han valorat positivament al darrer Consell Municipal d'Escoles Bressol, com el fraccionament d'hores d'entrada en el servei extensible del matí".\nHi ha també altres taxes i serveis que experimentaran modificacions en el redactat de les mateixes per adaptar-les als canvis normatius o per introduir variacions relatives als conceptes a mesurar. Per exemple, les taxes que cal pagar per instal·lar parades en motiu de la Festa Major es calcularan a partir dels metres quadrats que ocupin. També s'introdueixen canvis en el redactat i en els conceptes a quantificar en ordenances fiscals relatives a la prestació de serveis tècnics vinculats a l'urbanisme, entre altres exemples.\nFaçana de la Casa Consistorial, juliol del 2013\nEl regidor Joan Segrelles, al centre, exposa al Ple Municipal la proposta d'ordenances fiscals per al 2014.